РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 10.11.2021 г.

Днес, 10.11.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Стефан Петров
                                                                                               Боян Новански
                                                                                               Йордан Стоев                                                                                                                       

ОТСЪСТВА: Огнян Дамянов.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

-	Инвестиции и строителство:

1.ОТНОСНО: Обществена поръчка с предмет: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
Г-жа Олга Керелска изрази становището си, че изискването към фирмата, което е заложено в раздел 3 „Технически и професионални способности“, а именно „…..участниците да са изпълнили минимум една дейност с предмет и обем, идентични или сходни с тези на поръчката, за последните 3 години от датата на подаване на офертата“ е крайно недостатъчно и направи предложение текстът да придобие следната редакция: „…….участниците да са изпълнили минимум три дейности с предмет и обем, идентични или сходни с тези на поръчката, за последните 3 години от датата на подаване на офертата“. 
По отношение на текста в раздел 4 „Условия и начин на плащане“, текстът „Аванс, платим в срок до 15 /петнадесет/ дни, в размер до 30% от стойността на договора с ДДС…“, г-жа Керелска изрази становище, че посоченият процент е по-близък до половината стойност на плащането и същият следва да бъде намален на 20% и текстът да придобие следната редакция: „Аванс, платим в срок до 15 /петнадесет/ дни, в размер до 20% от стойността на договора с ДДС…“
Г-н Боян Новански направи предложение текстът да придобие следната редакция: „….участниците да са изпълнили минимум две дейности с предмет и обем, идентични или сходни с тези на поръчката, за последните 5 /пет/ години от датата на подаване на офертата“. 
По отношение на текста в раздел 4 „Условия и начин на плащане“, г-н Боян Новански изрази също становище, че предвиденият процент следва да бъде намален от 30 % на 20% и текстът да придобие следната редакция: „Аванс, платим в срок до 15 /петнадесет/ дни, в размер до 20% от стойността на договора с ДДС…“
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложението на г-жа Керелска за промяна на изискванията в частта на „Технически и професионални способности“ от „минимум една дейност“ на „минимум три дейности за последните три години“, като „За“ гласува г-жа Олга Керелска, а „Против“ - г-н Стефан Гроздев, г-н Боян Новански, г-н Стефан Петров и г-н Йордан Стоев.
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложението на г-н Новански за промяна на изискванията в частта на „Технически и професионални способности“ от „минимум една дейност“ на „минимум две дейности за последните пет години“, като „За“ гласуваха г-н Стефан Гроздев, г-н Боян Новански, г-н Стефан Петров и г-н Йордан Стоев, а „Против“ - г-жа Олга Керелска.
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложението на г-жа Керелска и г-н Новански за намаляване на предвидения процент в раздел 4 „Условия и начин на плащане“ от 30% на 20% и текстът да придобие следната редакция: „Аванс, платим в срок до 15 /петнадесет/ дни, в размер до 20% от стойността на договора с ДДС…“. Предложението беше прието единодушно – „За“ гласуваха г-н Стефан Гроздев, г-н Боян Новански, г-н Стефан Петров, г-н Йордан Стоев и г-жа Олга Керелска.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

            1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“, със следните изменения  в Техническото задание за обществена поръчка с предмет: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“:

- В раздел 3 „Технически и професионални способности“, т.2, текстът да се чете: „…..участниците да са изпълнили минимум 2 /две/ дейности с предмет и обем, идентични или сходни с тези на поръчката, за последните 5 години от датата на подаване на офертата“;

- В Част 4 „Условия и начин на плащане“, първо тире, текстът да се чете: „Аванс, платим в срок до 15 /петнадесет/ дни, в размер до 20 % от стойността на договора с ДДС, считано от датата на представяне на следните документи (по желание на изпълнителя): искане за плащане, издадено от Изпълнителя; подписан протокол акт обр.2 съгласно Наредба № 3 от 31.07.2003 г. за съставяне на актове и протоколи по време на строителството; оригинална фактура на стойност, равна на изчислената стойност на аванса, гаранция за авансово плащане, обезпечаваща 100% авансово предоставените средства с ДДС“.

1.2.ПРИЕМА Техническо задание за обществена поръчка с предмет: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“, с направените в т. 1.1. промени.
	
	Мотиви: За привеждане на газовата инсталация в сградата на РС - Балчик в съответствие с действащата нормативна уредба е изготвен инвестиционен проект и има влязло в сила разрешение за строеж. Ремонтните работи, предвидени в инвестиционния проект, ще дадат възможност да се извършат необходимите СМР по реконструкция на инсталацията за постигане на икономически по-рентабилна, по-лесна и технически по-безопасна за поддържане система, предоставяща нормални температури в работните помещения в сградата на съда през отоплителния сезон. Необходимо е тази реконструкция да се извърши едновременно с преустройство на съществуващо помещение в котелно. Предмет на поръчката са всички строително - ремонтни работи, свързани с базовата инсталация на сградата и ремонта на помещението за котелно.

	1.3. ВЪЗЛАГА на дирекция „Управление на собствеността на съдебната власт“ да отрази направените промени в Техническото задание по чл. 14/чл. 54 от ВПУЦОПВСС за обществена поръчка с предмет: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“, съгласно взетите решения на Комисията по т. 1.1.

	1.4.ИЗПРАЩА чрез Главния секретар на АВСС, съгласно ВПУЦОПВСС на дирекция „Правна“, отдел „Обществени поръчки“ подготвеното техническо задание, след отразяване на корекциите по т.1.2, ведно с доклад за провеждане на обществена поръчка с предмет: Обществена поръчка с предмет: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“  за действия по компетентност.

2. ОТНОСНО: Писмо вх. № ВСС-14929/29.10.2021 г. от административен секретар на РС - Елин Пелин във връзка с обявление № УТ2_20-2443/25.06.2021 г. на община Елин Пелин.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

	2.2.ПРИЕМА за сведение материалите по преписка вх. № УТ2_20-2443/25.06.2021 г., предоставени  във връзка с процедиране на проект за ПУП-ИПРЗ за обединяването на УПИ XXI – 359,  УПИ XXII – 360, УПИ ХXIV – 362  и УПИ ХXV – 362 и образуване на нов УПИ XXI – 359, 360, 362, кв. 42 по плана на гр. Елин Пелин, община Елин Пелин

Мотиви:
С решение по т.50 - I.6 от протокол № 40 от заседание на Пленума на Висш съдебен съвет, проведено на 03.11.2016 г., е възложено стопанисване на недвижим имот, намиращ се в гр. Елин Пелин, ул. „Вл. Заимов“ №1.
Процедираното от община Елин Пелин изменение на действащия подробен устройствен план по преписка № УТ2_20-2443/25.06.2021 г. не променя границите, предназначението и градоустройствените показатели на УПИ VI-за районен съд и прокуратура, кв. 25а по действащия план на гр. Елин Пелин, ул. „Вл. Заимов“ №1, в управление на Висш съдебен съвет.

2.3.ВЪЗЛАГА на дирекция „Управление на собствеността на съдебната власт“ да подготви писмо, с което кметът на гр. Елин Пелин да бъде уведомен за необходимостта от корекция на графичната част за изменение на плана за застрояване на УПИ XXI – 359,  УПИ XXII – 360, УПИ ХXIV – 362  и УПИ ХXV – 362 и образуване на нов УПИ XXI – 359, 360, 362, кв.42 по плана на гр. Елин Пелин, община Елин Пелин, в която  да бъде отразена липсващата улична регулация на прилежащите улици на кв. 42.

Мотиви:
Изменение на плана за застрояване на действащ подробен устройствен план се разработва върху регулационен план с отразена улична регулация. В приложените графични материали по преписката № УТ2_20-2443/25.06.2021 г. уличната регулация не е отразена по отношение на кв. 42, което е необходимо да бъде поправено, с оглед съответствие на разработката с действащата нормативна уредба.

2.4.ИЗПРАЩА решението на административния ръководител на РС – Елин Пелин за сведение.

3.ОТНОСНО: Писмо рег. № ВСС-13082(19)/28.10.2021 г. на административния ръководител на Районен съд – Горна Оряховица във връзка с обект: „Плътна и ажурна ограда на УПИ VII-за районен съд и прокуратура в кв. 110 по регулационния план на ЦГЧ на гр. Горна Оряховица“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска изрази становище, че административния ръководител е сключил договор за услугата „Упражняване на технически контрол на обект „Плътна и ажурна ограда на УПИ VII - за районен съд и прокуратура в кв. 110 по регулационния план на ЦГЧ на гр. Горна Оряховица“ на стойност 600 /шестстотин/ лева, без този разход да бъде предварително разрешен, поради което същият не следва да бъде одобрен. 
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложения проект на решение, като „За“ гласува г-н Стефан Петров и г-н Йордан Стоев, а „Против“ - г-жа Олга Керелска, г-н Боян Новански и г-н Стефан Гроздев.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

3.2. НЕ ПРИЕМА искане с писмо рег. № ВСС-13082(19)/28.10.2021 г.  от административния ръководител на Районен съд – Горна Оряховица за осигуряване на финансови средства за изпълнение на услуга с предмет: „Упражняване на технически контрол на обект „Плътна и ажурна ограда на УПИ VII - за районен съд и прокуратура в кв. 110 по регулационния план на ЦГЧ на гр. Горна Оряховица“, направено след сключване на договор за възлагане на услугата.

Мотиви: Дейностите по осъществяване на контрол на качеството на материалите  и на договорените строително-монтажни работи, спазването на технологичната последователност при изпълнението им, както и контрол по безопасни условия на труд и други задачи, свързани с обекта е необходимо да бъдат възложени на външен консултант по смисъла на ЗУТ, но осигуряването на финансовите средства за сключване на договора за изпълнение на възложената от административния ръководител услуга е необходимо да бъде заявено и извършено преди поемане на задължение от страна на възложителя със сключване на договор за изпълнение на услугата.

3.3. ИЗПРАЩА решението по т. 3.2 на комисия „Бюджет и финанси“ към Пленума на ВСС, за сведение, и на административния ръководител на Районен съд – Горна Оряховица за сведение.

-	Текущи ремонти:

4.ОТНОСНО: Писмо от административния ръководител на Районен съд – Елена, с вх. № ВСС – 15167/05.11.2021 г.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

Г-н Боян Новански изрази становището си, че искането е от компетентността на КПКИТ, а не на дирекция „Управление на собствеността на съдебната власт“.
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложения проект на решение, като „За“ гласуваха г-н Стефан Гроздев, г-жа Олга Керелска, г-н Стефан Петров и г-н Йордан Стоев, а „Против“ - г-н Боян Новански.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев и инж. Юрий Георгиев, главни експерти в отдел „Инвестиции и строителство“, дирекция „Управление на собствеността на съдебната власт“.

4.2. НЕ ВЪЗРАЗЯВА финансовите средства в размер на 536 лв. с ДДС, представляващи икономия от отпуснатия по бюджета на РС – Елена ресурс за изпълнение на текущи ремонти през 2021 г., да бъдат използвани за закупуване на 3 бр. непрекъсваеми токозахранващи устройства (UPS). 

Мотиви: С решение на Пленума на ВСС по протокол № 5 от заседание, проведено на 25.03.2021 г., по бюджета на РС - Елена са отпуснати средства в размер на 10 310 лв. за подмяна на осветителни тела и реновиране на ел. табло. След приключването на строително – ремонтните работи и подписване на приемно – предавателния протокол за тяхното приемане,  е постигната икономия в размер на 536 лв. с ДДС. 
За нормалната работа на Районен съд - Елена е наложително закупуването на тези устройства, тъй като те са остарели, дефектират и не осигуряват нормална работа на съществуващите системи в сградата.

4.3. ИЗПРАЩА решението по т. 4.2. на Комисия „Бюджет и финанси“ към Пленума на ВСС по компетентност. 

4.4. ИЗПРАЩА решението по т. 4.2. на Комисия „Професионална квалификация и информационни технологии“ към Пленума на ВСС и на административния ръководител на РС – Елена за сведение.

5.ОТНОСНО: Писмо от административния ръководител на Районен съд – Провадия, с вх. № ВСС-13955/07.10.2021 г., във връзка с решение по т. 10 на Комисия „Професионална квалификация и информационни технологии“ към Пленума на ВСС.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

Г-н Стефан Гроздев - председател на Комисия „Управление на собствеността“ към Пленума на ВСС изрази становището си, че искането е от компетентността на КПКИТ, а не на дирекция „Управление на собствеността на съдебната власт“.
Г-н Стефан Гроздев - председател на Комисия „Управление на собствеността“ към Пленума на ВСС подложи на гласуване предложения проект на решение, като „За“ гласуваха г-жа Олга Керелска, г-н Стефан Петров и г-н Йордан Стоев, а „Против“ - г-н Стефан Гроздев и г-н Боян Новански.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ 
	5.2.ПРИЕМА за целесъобразно и неотложно осигуряването на средства в размер на 1 754,40 лв. с ДДС за подмяната на записващо устройство и монтаж на 3 бр. нови камери към системата за видеонаблюдение на сградата на Районен съд – Провадия /РС – Провадия/, съгласно представената оферта от административния ръководител на РС – Провадия.

	Мотиви: Подмяна на записващо устройство и монтаж на 3 бр. нови камери към системата за видеонаблюдение на сградата на РС - Провадия е свързано с изпълнение на предписание на ГД „Охрана“ рег. № ВП-219/03.08.2021 г., приложено към искане рег. № ВСС-13955/07.10.2021 г. от административния ръководител на РС - Провадия. Монтирането на допълнителните камери ще обезопаси периметъра и общо достъпните части на сградата, както и помещението за временен престой.
	Липсата на работеща или непълна система за видеонаблюдение е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица водени от престъпни намерения и др.
	Изпълнението на СМР е неотложно по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата) и е в съответствие с решение по т. 63 от протокол № 41/27.10.2021 г. от заседание на комисия „Бюджет и финанси“ към Пленума на ВСС.

Справка за отпуснатите средства на РС – Провадия
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	9 300.00лв.	текущ ремонт – подмяна на подови настилки, боядисване на стени и тавани в седем кабинета и един коридор в административната сграда	
2017	0.00 лв.	няма	
2018	4764.00 лв.	Oбследване на сградата по ОП „Региони в растеж“	
2019	0.00 лв.	няма	
2020	6120.00 лв.	Ремонт сервизно помещение	
2021	0.00 лв.	няма	

5.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС – Провадия със средства в размер на 1754,40 лв. с ДДС лв. за подмяна на записващо устройство и монтаж на 3 бр. нови камери към системата за видеонаблюдение на сградата на РС - Провадия. Средствата да се осигурят от неразпределения резерв за непредвидени неотложни разходи по бюджета на съдебната власт.
5.4. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност.
5.5. ИЗПРАЩА решението на КПКИТ и на административния ръководител на РС – Провадия за сведение.

- Управление на собствеността:

6.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет - Костинброд за безвъзмездно предоставяне за управление на част от имот – публична общинска собственост, находящ се в гр. Костинброд, ул. „Охрид” № 1.

Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.  ПРИЕМА доклада на Стоян Димитров – главен експерт - юрист в отдел „Управление на собствеността“ в дирекция „Управление на собствеността на съдебната власт“.

6.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет да отправи искане до председателя на Общински съвет – Костинброд, за предоставяне безвъзмездно за управление на ВСС на част от имот – публична общинска собственост, представляваща 10 броя помещения от които 9 броя, разположени в самостоятелно обособено крило на третия етаж и 1 брой помещение, разположено в приземен етаж в сграда, находяща се в гр. Костинброд, ул. „Охрид” № 1, за срок от 5 /пет/ години.

6.3. ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет – Плевен, за безвъзмездно предоставяне за управление на ВСС на част от имот – частна общинска собственост, находящ се в гр. Плевен, ул. „Димитър Константинов“ № 23б.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.  ПРИЕМА доклада на Стоян Димитров – главен експерт - юрист в отдел „Управление на собствеността“ в дирекция „Управление на собствеността на съдебната власт“.

7.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет да отправи искане до председателя на Общински съвет – Плевен, за предоставяне безвъзмездно за управление на ВСС на част от имот – частна общинска собственост, представляващ част от самостоятелен обект  с идентификатор 56722.660.765.4.3 – помещение № 1 с площ от 40 кв. м., находящо се на втори етаж от сграда с административен адрес, гр. Плевен, ул. „Димитър Константинов“ № 23б,  актуван с АЧОС № 37300/15.12.2011 г., за нуждите на Окръжен съд - Плевен, за срок от 10 /десет/ години.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет.

8.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет - Разград за безвъзмездно предоставяне за управление на ВСС на част от имот – публична общинска собственост, находящ се в гр. Разград, бул. „Бели Лом“ № 33.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.  ПРИЕМА доклада на Стоян Димитров – главен експерт - юрист в отдел „Управление на собствеността“ в дирекция „Управление на собствеността на съдебната власт“.

8.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет да отправи искане до председателя на Общински съвет – Разград, за безвъзмездно предоставяне за управление на имот представляващ 1/2 ид.ч. с идентификатор 61710.504.3188 по кадастралната карта на гр.Разград, с площ 1424 кв.м, с трайно предназначение на територията - „урбанизирана“ и начин на трайно ползване за друг обществен обект, комплекс, за нуждите на Административен съд - Разград, Окръжна прокуратура - Разград и Районна прокуратура - Разград, за срок от 5 /пет/ години, ведно с:
1.1.	В сграда с идентификатор 61710.504.3188.1 - на първи етаж стаи №№ 7, 111, 112, 112а, 113, 114, сервизно помещение/дамска тоалетна/, втори и трети етаж.
1.2.	В сграда с идентификатор 61710.504.3188.2 - първи, втори и трети етаж.
1.3.	Сграда с идентификатор 61710.504.3188.3.
1.4.	Сграда с идентификатор 61710.504.3188.4.
1.5.	1/2 от сграда с идентификатор 61710.504.3188.5.
Предоставеният сграден фонд е с обща застроена площ 1752 кв.м.

8.3. ВНАСЯ предложението като редовна точка в следващото редовно заседание на Пленума на Висшия съдебен съвет.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ